《送李次溪制台奉召入理京营 其四》
明代·温纯

陛见勋臣至自西，禁兵十万许谁提。中军上佐兼南北，一代元戎肃鼓鼙。

飞盖首回二华远，登仙旌入五云齐。已知司马属人望，应筑长安拜相堤。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。